Slik feiret hun julen i boliviansk fengsel
De to venninnene hun reiste sammen med på ferie til Bolivia i 2008 er for lengst tilbake i Norge. Begge kom ut av fengsel ved å betale flere hundretusen kroner i kausjon, deretter rømte de fra Sør-Amerika. Rodriguez kan ikke stille kausjon. - Det er ikke noe nytt her. Situasjonen er like håpløs som før, forteller Madelaine Rodriguez fra kvinnefengselet i Cochabamba.På julaften var hun sammen med forloveden Brian Paredes og deres felles barn, Damien (7 mnd.) og Aisha (2). Etter at hun ble pågrepet for smugling av minst 11 kilo kokain i 2008, har Madelaine Rodriguez etablert familie i Bolivia. Besøksreglene i fengselet er langt mer liberale enn i Norge og det er lagt til rette for at du kan ha både mann og barn.Mens datteren Aisha får være med faren ut av fengselet i ny og ne, bor lille Damien fast på cella sammen med Madelaine. Da de samlet seg for å feire julaften øverst i San Sebastian-fengselet, var barna pyntet i julefarger. Aisha i rød kjole, Damien i rød skjorte. - Vi forsøkte å gjøre det beste ut av det. Vi spiste god mat og åpnet gaver, sier 27-åringen. Aisha fikk blant annet et sminkebord med stol og speil, samt et lekekjøkken. Blant pakkene til Damien var det trommesett, lekebiler og leketog. Og begge fikk nye sko.Til tross for at siste rettsrunde ble avholdt for tre år siden, er fortsatt ikke dommen til den norske kvinnen rettskraftig. I likhet med flere av de andre tiltalte i Bolivia, anket Madelaine Rodriguez straffen på ti år og åtte måneder til Høyesterett. Det ligger saken i en eviglang kø.Ifølge bolivianske myndigheter sitter 84 prosent av de innsatte i fengsel uten rettskraftig dom. Til tross for at flere organisasjoner har påpekt at det tungrodde rettssystemet bryter med menneskerettighetene, har ikke situasjonen bedret seg de siste årene. Høyesterett holder til i byen Sucré. Dersom man skal ha noe som helst håp om å få sin sak avgjort, må man betale en privatpraktiserende advokat som kan presse på slik at saken blir prioritert.For øyeblikket er hun fengslet på ubestemt tid. Når dommen ikke er rettskraftig, kan heller ikke 27-åringen søke om prøveløslatelse. Det kunne hun ha fått nå siden hun har arbeidet i fengselet.De ble løslatt mot kausjon kort tid etter pågripelsen, og sitter ikke inne, til tross for at de ble dømt i retten. Dersom dommen blir rettskraftig må de i fengsel for å sone straffen på opptil 20 års fengsel. Korrupsjon er et stort problem i de bolivianske domstolene.
Madelaine Rodriguez (27) vet ikke hvor mange ganger hun må feire julaften i boliviansk fengsel. Årets var den sjette.